CELEX: C2006/131/99
Language: el
Date: 2006-06-03 00:00:00
Title: Υπόθεση F-42/06: Προσφυγή-αγωγή της  13ης Απριλίου 2006  — Sundholm κατά Επιτροπής

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/54
            
         Προσφυγή-αγωγή της 13ης Απριλίου 2006 — Sundholm κατά Επιτροπής
   (Υπόθεση F-42/06)
   (2006/C 131/99)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Asa Sundholm (Βρυξέλλες, Βέλγιο) (Εκπρόσωποι: S. Orlandi, A. Coolen, J.-N. Louis και E. Marchal, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων
   Αιτήματα της προσφεύγουσας — ενάγουσας
   Η προσφεύγουσα–ενάγουσας (στο εξής: προσφεύγουσα) ζητεί από το Δικαστήριο Δημόσιας Διοίκησης:
   
               —
            
            
               να αναγνωρίσει την έλλειψη νομιμότητας του άρθρου 12 της αποφάσεως της Επιτροπής της 3ης Μαρτίου 2004, σχετικά με τις γενικές διατάξεις εκτελέσεως του άρθρου 43 του ΚΥΚ (ΓΔΕ),
            
         
               —
            
            
               να ακυρώσει την απόφαση περί καταρτίσεως της εκθέσεως εξελίξεως της σταδιοδρομίας (ΕΕΣ) της προσφεύγουσας για την περίοδο από 1η Ιανουαρίου 2004 μέχρι 31 Δεκεμβρίου 2004,
            
         
               —
            
            
               να υποχρεώσει την καθής-εναγομένη (στο εξής: καθής) να της καταβάλει, στο στάδιο αυτό της διαδικασίας, 1 ευρώ ως χρηματική ικανοποίηση λόγω ηθικής βλάβης,
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής-αγωγής της η προσφεύγουσα ισχυρίζεται καταρχάς ότι οι τροποποιήσεις των ΓΔΕ προσβάλλουν την αρχή της ασφάλειας δικαίου και την προσδοκία για εξέλιξη της σταδιοδρομίας των υπαλλήλων, καθόσον οι κανόνες εκτιμήσεως των προσόντων υπέστησαν μεταβολές κατά την περίοδο αξιολογήσεως.
   Εν συνεχεία, η προσφεύγουσα προβάλλει την παράβαση των ΓΔΕ και της υποχρεώσεως αιτιολογήσεως. Ειδικότερα, παρά την τροποποίηση των καθηκόντων της προσφεύγουσας και την απουσία σαφούς και οριστικού καθορισμού στόχων και κριτηρίων αξιολογήσεως, τα σχόλια από την ΕΕΣ της του 2003 αντιγράφηκαν στην ΕΕΣ της του 2004, χωρίς να τηρηθούν οι προϋποθέσεις των ΓΔΕ για επανάληψη της βαθμολογίας.
   Τέλος, η προσφεύγουσα υποστηρίζει ότι η προσβαλλόμενη απόφαση είναι πλημμελής λόγω πρόδηλης πλάνης εκτιμήσεως και λόγω ανακολουθιών μεταξύ των βαθμών που της δόθηκαν και των σχολίων.